**Bestillingsformular influenzavacciner sæson 2024/2025**

Til vaccination mod Influenza uden for det offentligt betalte program.

**1. Kundeoplysninger**  
  
Kundenr.:

Navn:

Leveringsadresse:  
Ønsket antal doser i alt:

Særlig leveringsforhold (faste leveringsdage, evt. særaftale):

**2. Bindende forudbestilling**

|  |  |  |
| --- | --- | --- |
| **Antal doser** | **Ønsket leveringsuge** | **Bemærkninger** |
|  |  |  |
|  |  |  |
|  |  |  |

Bestillingsformularen fremsendes udfyldt og underskrevet til mail [plandk@ssi.dk](mailto:plandk@ssi.dk) senest den 15. august 2024. De bestilte doser leveres som én levering, medmindre andet angives.

**3. Kundens underskrift**Ved at underskrive denne bestillingsseddel bekræfter jeg, at jeg accepterer, at forudbestillingen af ovenstående antal doser er bindende og er underlagt SSI’s vilkår og betingelser, som beskrevet på s. 2.

DATO OG STED: UNDERSKRIFT:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Salgs- og leveringsbetingelser**

VARE/YDELSE

SSI skal levere det bestilte antal influenzavacciner i pakninger á 10 enkeltdosis sprøjter til køber i sæsonen 2024/2025 til vaccination af borgere, som ikke er dækket af offentligt program. Leveringsaftalen på ovenstående antal doser er bindende.

Af hensyn til forsyningssikkerheden leveres vacciner fra 2 leverandører, og det forventes, at fordelingen vil blive 40/60 % af hhv. InfluvacTetra og VaxigripTetra. SSI forbeholder sig ret til at levere den vaccine, der er til rådighed og kan ikke garantere levering af en bestemt vaccine.

SSI kan ikke garantere yderligere salg ud over det i bestillingssedlen angivne antal doser. Ethvert eventuelt yderligere salg sker på samme vilkår som for indeværende bestillingsaftale.

De leverede vacciner og emballager tages ikke retur og må kun bruges af køber.

PRISER

Alle køb sker til SSI’s til enhver tid gældende priser. Priser for sæsonen 2024/2025 fremgår [her](https://www.ssi.dk/-/media/arkiv/dk/produkter-og-ydelser/bestilling-til-saeson-2024-og-2025/bilag-2---prisliste-influvactetra-og-vaxigriptetra.pdf).

LEVERING

Vaccinerne leveres af SSI på den angivne adresse iht. CIP Incoterms 2020. Levering sker på køl på købers ugentlige fasttildelte leveringsdag ud fra leveringsadressens [postnummerområde](https://www.ssi.dk/-/media/arkiv/dk/produkter-og-ydelser/bestilling-og-levering/ruteplanner-2019_ssi.pdf). Vaccinerne leveres som én levering, medmindre andet er aftalt.

Nærværende salg er endvidere underlagt [SSI's generelle salgs- og leveringsbetingelser](https://www.ssi.dk/-/media/arkiv/dk/produkter-og-ydelser/forside/ssi-gdp-tilladelser/ssi-salgs--og-leveringsbetingelser.pdf), som de fremgår på SSI’s hjemmeside.

Ethvert salg er under forbehold for uforudsete leveringshindringer, herunder leveringssvigt, strejke, force majeure eller lignende omstændigheder. SSI vil I tilfælde af manglende levering fra den ene eller begge leverandører forbeholde sig ret til at dellevere hovedleverancen. Køber skal, uden ophold, informeres om leveringshindringer og den forventede varighed heraf.

BETALING

Influenzavaccinerne betales senest løbende måned plus 30 dage fra fakturadato.

ANSVARSBEGRÆNSNING

Iht. [SSI's generelle salgs- og leveringsbetingelser](https://www.ssi.dk/-/media/arkiv/dk/produkter-og-ydelser/forside/ssi-gdp-tilladelser/ssi-salgs--og-leveringsbetingelser.pdf) omfatter SSI’s ansvar for forsinkelse, mangler eller tilfælde af tilbagekaldelse, uanset årsag, ikke købers driftstab, følgeskader eller andre videregående tab.

FORTROLIGHEDSKLAUSUL

Bestillingsaftalens indhold er fortroligt og må ikke oplyses til tredje part uden den anden parts accept, medmindre det er et lovkrav.

AFTALENS LØBETID

Den bindende forudbestilling træder i kraft, når kunden har fremsendt en underskrevet bestillingsformular til SSI. Bestillingen er gældende for sæsonen 2024/2025 til og med den 28.02.2025.